laion/Wikipedia-Exotic huggingface dataset:
კვარაცხელია

საკუთარი სახელი კვარაცხელია შეიძლება აღნიშნავდეს ერთ-ერთ შემდეგ პიროვნებათაგანს: გელა კვარაცხელია — პოლიტიკოსი გივი კვარაცხელია — ფეხბურთელი გუჩა კვარაცხელია — ენათმეცნიერი, მწერალი ვახტანგ კვარაცხელია — ფეხბურთელი ვახტანგ კვარაცხელია — მათემატიკოსი ვალერი კვარაცხელია — პოლიტიკოსი, ჟურნალისტი ვალერი კვარაცხელია — ბიზნესმენი, ექიმი, პოლიტიკოსი ვლადიმერ კვარაცხელია — პოლიტიკოსი ზვიად კვარაცხელია — მწერალი ილარიონ კვარაცხელია — გეოფიზიკოსი იოსებ კვარაცხელია — პოლიტიკოსი, საქართველოს დამფუძნებელი კრების წევრი ლევან კვარაცხელია — სამეგრელოს გლეხთა აჯანყების (1857) ერთ-ერთი მეთაური მურმან კვარაცხელია — ეკონომისტი ნინო კვარაცხელია — აგროქიმიკოს-ნიადაგმცოდნე პავლე კვარაცხელია — აგრონომი, პუბლიცისტი, ემიგრანტი ტარასი კვარაცხელია — აგრონომი ხვიჩა კვარაცხელია — ფეხბურთელი კვარაცხელიები — გვარი საქართველოში ვიკისაწყობში არის გვერდი თემაზე: კვარაცხელია
სინაზის ენა

სინაზის ენა (ინგლ. Terms of Endearment) — 1983 წლის ამერიკული რომანტიკული დრამატული ფილმი. სცენარის ავტორი და რეჟისორია ჯეიმზ ლოურენს ბრუკსი. დაფუძნებულია ლარი მაკ-კართის ამავე სახელწოდების რომანზე. ფილმი ასახავს ავრორა გრინვეისა და მისი ქალიშვილის, ემას, 30 წლიან ურთიერთობას შირლი მაკლეინი - ავრორა გრინვეი დებრა უინგერი - ემა გრინვეი-ჰორტონი ჯეკ ნიკოლსონი - გარეტ ბრიდლავი დენი დევიტო - ვერნონ დალარტი ჯეფ დენიელსი - კლეპ ჰორტონი ჯონ ლაითგოუ - სემ ბარნსი ოსკარი საუკეთესო ფილმი საუკეთესო მსახიობი ქალი: შირლი მაკლეინი საუკეთესო მსახიობი კაცი მეორეხარისხოვან როლში: ჯეკ ნიკოლსონი საუკეთესო რეჟისორი: ჯეიმზ ლოურენს ბრუკსი საუკეთესო ადაპტირებული სცენარი: ჯეიმზ ლოურენს ბრუკსი ოქროს გლობუსი საუკეთესო დრამა საუკეთესო მსახიობი ქალი დრამაში: შირლი მაკლეინი საუკეთესო მსახიობი კაცი მეორეხარისხოვან როლში: ჯეკ ნიკოლსონი საუკეთესო სცენარი: ჯეიმზ ლოურენს ბრუკსი „სინაზის ენა“ — კინოფილმების ინტერნეტ-მონაცემთა ბაზა (ინგლისური) „სინაზის ენა“ — Allmovie-ზე „სინაზის ენა“ — Box Office Mojo-ზე „სინაზის ენა“ — Rotten Tomatoes
დებრა უინგერი

დებრა უინგერი (ინგლ. Debra Winger დ. 16 მაისი, 1955) — ამერიკელი მსახიობი და პროდიუსერი. მიღებული აქვს ოსკარის სამი ნომინაცია. შეგიძლიათ იხილოთ მედიაფაილები თემაზე „დებრა უინგერი“ ვიკისაწყობში. დებრა უინგერი კინოფილმების ინტერნეტ-მონაცემთა ბაზაში
რაზიე სულთანი

რაზიე სულთანი (თურქ. Raziye Sultan; დ. 1525 — გ. 1570/71) — ოსმალეთის იმპერიის სულთნის სულეიმან I-ისა და მაჰიდევრან სულთნის ქალიშვილი. რაზიე სულთანი 1525 წელს სულეიმან I-ისა და მაჰიდევრან სულთნის ოჯახში დაიბადა. რაზიე სულთანი იყო სულეიმანისათვის მე-2 შვილი და 1-ლი ქალიშვილი. ხოლო მაჰიდევრანისთვის იყო პირველი შვილი. მან თოფქაფის სასახლეში მიიღო კარგი განათლება. სულეიმანს რაზიე ძალიან უყვარდა. რაზიე დაქორწინდა ძმის, შეჰზადე მუსტაფას ერთგულ მეგობარ თაშლიჯელ იაჰია-ეფენდიზე, რომელიც იყო ძალიან კარგი პოეტი. ამ ქოწინებიდან, რაზიესა და იაჰიას შეეძინათ ორი ქალიშვილი. საფიე სულთანი და ელიფ სულთანი. რაზიე სულთანი გარდაიცვალა 1570 ან 71 წელს, 55 ან 56 წლის ასაკში, სტამბოლში, როცა ოსმალეთის იმპერიის სულთანი სულეიმანის ვაჟი, სელიმ II იყო. ის დაკრძალეს ქმრის სახელობის სასაფლაოზე. Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover). ↑ Turkey: The Imperial House of Osman. web.archive.org. დაარქივებულია ორიგინალიდან — 2006-05-02. ციტირების თარიღი: 6 თებევრალი 2014.
ფერმენტები

ენზიმები ან ფერმენტები (ლათ. fermentum ან ბერძნ. ένζυμο — საფუარა) — პროტეინები, ანუ ცილოვანი მოლეკულები ან მათი კომპლექსები, რომლებიც ცოცხალ სისტემებში ქიმიურ რეაქციებს აჩქარებს. ფერმენტები ანუ ენზიმები ცილოვანი ბუნების ნაერთებია, რომლებიც ყველა სახის უჯრედში გვხვდება და მონაწილეობას იღებენ უჯრედში მიმდინარე ქიმიურ გარდაქმნაში, როგორც ბიოლოგიური კატალიზატორები. სტრუქტურულად ფერმენტები, ისევე როგორც დანარჩენი ცილოვანი ბუნების ნაერთები, შესაძლებელია წარმოდგენილი იყოს მარტივი და რთული მოლეკულის სახით. მარტივი ეწოდება ფერმენტს, თუ მისი ჰიდროლიზის შედეგად მხოლოდ ამინომჟავები წარმოიქმნება. რთული ფერმენტის მოლეკულა შეიცავს როგორც ცილოვან ნაწილს, ისე არაცილოვან კომპონენტს. ასეთი არაცილოვანი კომპონენტის არსებობა აუცილებელია ფერმენტის აქტივობისათვის. რთული ფერმენტის ცილოვან ნაწილს აპოფერმენტი ეწოდება, ხოლო არაცილოვან კომპონენტს – კოფაქტორი. კოფაქტორის როლში ხშირ შემთხვევაში სხვადასხვა მეტალები ან დაბალმოლეკულური ორგანული ნაერთები გამოდიან. ამ დაბალმოლეკულურ ორგანულ კოფაქტორებს კოფერმენტებს უწოდებენ. მაგალითად, ვიტამინების უმრავლესობა კოფერმენტებს წარმოადგენენ. კოფაქტორებისა და უშუალოდ აპოფერმენტის დაკავშირებაში მონაწილეობას იღებენ სხვადასხვა ქიმიური ბმები. თუ ფერმენტის ამ ორი კომპონენტის დაკავშირება მიმდინარეობს წყალბადური, იონური ან სხვა, მსგავსი სუსტი ბმებით, იმ შემთხვევაში კოფერმენტი ადვილად სცილდება ცილოვან ნაწილს. ხშირ შემთხვევაში დაკავშირებაში მონაწილეობს კოვალენტური ბმა და ამ შემთხვევაში კოფაქტორის მოცილება ფერმენტის მოლეკულის დანარჩენ ნაწილიდან თითქმის შეუძლებელია. ასეთ კოფერმენტს პროსთეტულ ჯგუფს უწოდებენ. ერთი და იგივე ნივთიერება ზოგიერთ ფერმენტში კოფაქტორის როლს ასრულებს, ხოლო ზოგიერთში იგივე ნივთიერება პროსთეტული ჯგუფია. მაგალითად, ფლავინადენინდინუკლეოტიდი (ფად) სუნთქვის ჯაჭვში მონაწილე ფლავინურ ფერმენტებში იგი პროსთეტული ჯგუფია, ხოლო ამინომჟავების ოქსიდაზებში კოფერმენტის. Cornish-Bowden, Athel. Fundamentals of Enzyme Kinetics. (3rd edition), Portland Press, 2004. ISBN 1-85578-158-1. Segel Irwin H. Enzyme Kinetics: Behavior and Analysis of Rapid Equilibrium and Steady-State Enzyme Systems. (New Ed edition), Wiley-Interscience, 1993. ISBN 0-471-30309-7. Baynes, John W. Medical Biochemistry. (2nd edition), Elsevier-Mosby, 2005. ISBN 0-7234-3341-0, p. 57. ვიკისაწყობში არის გვერდი თემაზე: ფერმენტები Structure/Function of Enzymes Enzymes in diagnosis დაარქივებული 2008-06-12 საიტზე Wayback Machine. Enzyme spotlight
ედმუნდ ფელპსი

ედმუნდ ფელპსი (ინგლ. Edmund S. Phelps; 26 ივლისი, 1933, ივანსტონი, ილინოისი) — ამერიკელი ეკონომისტი, ნობელის პრემიის ლაურეატი ეკონომიკის დარგში 2006 წელს "ინტერტემპორალური გაცვლის ანალიზისთვის მაკროეკონომიკურ პოლიტიკაში". ამჰერსტის კოლეჯის ბაკალავრი (1955), იელის უნივერსიტეტის ფილოსოფიის დოქტორი (1959). იელის პროფესორი (1958-66), პენსილვანიის უნივერსიტეტის პროფესორი (1966-71) და კოლუმბიის უნივერსიტეტის ეკონომიკის პროფესორი 1971 წლიდან. საერთაშორისო ატლანტიკური ეკონომიკური საზოგადოების პრეზიდენტი (1983-84). "კეინსის შემდეგ ასი უდიდესი ეკონომისტის" სიაში შედის მ. ბლაუგის თანახმად. აშშ-ის მეცნიერებათა ეროვნული აკადემიის წევრი (1982). ედმუნდ ფელპსი — კოლუმბიის უნივერსიტეტის საიტი ედმუნდ ფელპსი ↑ Deutsche Nationalbibliothek Record #124719414 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ https://www.econometricsociety.org/society/organization-and-governance/fellows/current ↑ 3.0 3.1 3.2 Mathematics Genealogy Project — 1997. <a href="https://wikidata.org/wiki/Track:Q829984"></a>
ბუკერის პრემია

ბუკერის პრემია (ინგლ. Booker Prize) — ყველაზე პრესტიჟული ჯილდო მსოფლიოში ინგლისურ ლიტერატურაში. ენიჭება ავტორს, რომელიც თანამეგობრობის ქვეყნების ან ირლანდიის რესპუბლიკის მოქალაქეა, ინგლისურ ენაზე დაწერილი რომანისთვის. პრემიას თან ახლავს ფულადი ჯილდო 50 ათასი ფუნტი სტერლინგის ოდენობით (2002 წლამდე 21 ათასი ფუნტი იყო). პირველი პრემია გაიცა 1969 წელს. 2002 წლიდან ბუკერის პრემიის სპონსორია კომპანიათა კონცერნი „მენი“. შედეგად მისი სრული ოფიციალური სახელია The Man Booker Prize. პრემიის მინიჭება შემდეგი სქემით ხდება: თავდაპირველად ყოველწლიურად განახლებადი საკონსულტაციო კომიტეტი, რომელშიც შედიან ორი გამომცემელი და მწერალთა, ლიტერატურულ აგენტთა, კინომეწარმეთა, ბიბლიოთეკებისა და თავად ბუკერის პრემიის ფონდის თითო წარმომადგენელი, ადგენს დაახლოებით 100 წიგნის სიას. იგივე კომიტეტი ამტკიცებს ხუთწევრიან ჟიურის, რომლის წევრები, როგორც წესი, ხდებიან წამყვანი ლიტერატურული კრიტოკოსები და მწერლები, მეცნიერების ღირსეული წარმომადგენლები, გავლენიანი საზოგადოებრივი ფიგურები. აგვისტოში ჟიური აქვეყნებს ე.წ. ლონგლისტს (გრძელი სია), რომელშიც 25-მდე კანდიდატია შესული, ხოლო სექტემბერში ამ სიიდან ექვსი მონაწილე პრემიის „შორტლისტში“ (მოკლე სია) შედის. ბუკერის პრემიის გამარჯვებული ცხადდება ოქტომბერში სპეციალურ ცერემონიაზე. ბუკერის პრემიის ოთხი მფლობელი — უილიამ გოლდინგი, ნადინ გორდიმერი, ვიდიადჰარ ნაიპოლი და ჯონ მაქსველ კუტზეე — შემდგომში გახდა ნობელის პრემიის ლაურეატი ლიტერატურის დარგში. 1999 წელს ჯონ მ. კუტზეე პირველი მწერალი გახდა, რომელმაც ბუკერის პრემია ორჯერ მოიპოვა. ორ წელიწადში ეს მიღწევა გაიმეორა ავსტრალიელმა მწერალმა პიტერ კერიმ. ↑ Jordison, Sam (21 December 2007). „Looking back at the Booker: VS Naipaul“. The Guardian. ↑ Jordison, Sam (27 February 2008). „Looking back at the Booker: Nadine Gordimer“. The Guardian. ↑ Jordison, Sam (10 July 2008). „Midnight's Children is the right winner“. The Guardian. ↑ Jordison, Sam (15 May 2009). „Booker club: Schindler's Ark“. The Guardian. ↑ Jordison, Sam (16 June 2009). „Booker club: Life and Times of Michael K“. The Guardian. ↑ Jordison, Sam (26 November 2010). „Booker club: The Remains of the Day“. The Guardian. ↑ Jordison, Sam (4 March 2011). „Booker club: The English Patient“. The Guardian. ↑ Jordison, Sam (6 December 2011). „Booker club: Amsterdam by Ian McEwan“. The Guardian. ↑ Jordison, Sam (24 June 2008). „Looking back at the Booker: JM Coetzee“. The Guardian. Lee, Hermione (1981). "The Booker Prize: Matters of judgment" დაარქივებული 2011-06-16 საიტზე Wayback Machine. . Times Literary Supplement, reprinted 22 October 2008. შეგიძლიათ იხილოთ მედიაფაილები თემაზე „ბუკერის პრემია“ ვიკისაწყობში. ოფიციალური საიტი ბუკერის პრემიის არქივი დაარქივებული 2018-07-20 საიტზე Wayback Machine.
კირან დესაი

კირან დესაი (ინგლ. Kiran Desai; დ. 3 სექტემბერი, 1971) — ინგლისში მცხოვრები ინდოელი მწერალი, ანიტა დესაის ქალიშვილი; ავტორი წიგნისა The Inheritance of Loss (დანაკლისის მემკვიდრეობა), 2006 წლის ბუკერის პრემიის ლაურეატი. ↑ Deutsche Nationalbibliothek Record #120429888 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ Munzinger Personen <a href="https://wikidata.org/wiki/Track:Q107343683"></a> ↑ https://thebookerprizes.com/fiction/backlist/2006 ↑ Guggenheim Fellows database <a href="https://wikidata.org/wiki/Track:Q107425373"></a> ↑ https://www.americanacademy.de/person/kiran-desai/
ჰიუმა ხათუნი

ჰატიჯე ალიმე ჰიუმა ხათუნი — ოსმალეთის იმპერიის სულთნის მურად II-ის ხარჭა. ოსმალეთის სულთნის მეჰმედ II-ის დედა. ჰიუმა ხათუნი დაიბადა კასთამონუში, ისფენდიაროღლარში. გაურკვეველი მეზეზების გამო მეჰმედი აღზარდა მურად II-ის ცოლმა, დესპინა ხათუნმა, რომელსაც საკუთარი შვილები არ ჰყავდა. ჰიუმა ხათუნი გარდაიცვალა 1449 წელს ბურსაში. დაკრძალულია მურადიეს მეჩეთში. ↑ Mustafa Armağan. "Fatih'in annesi Hıristiyan mıydı?". დაარქივებულია ორიგინალიდან — 2013-12-15. ციტირების თარიღი: 2014-07-17.
ზალიშჩიკი

ზალიშჩიკი (უკრ. Заліщики, გერმ. Salischtschyky, პოლ. Zaleszczyki) — ქალაქი უკრაინაში. მდებარეობს ტერნოპილის ოლქის ზალიშჩიკის რაიონში, არის ზალეშჩიკის საქალაქო საბჭოს ადმინისტრაციული ცენტრი. მდებარეობს მდინარე დნესტრის მარცხენა ნაპირზე. მდინარის დინების ზემო ნაწილში ესაზღვრება სოფელი პეჩორნა, მდინარის დინების ქვემოთ სოფელი დობროვლიანი, მდინარის მეორე ნაპირზე მდებარეობს დაბა კოსტრიჟევკა დ სოფლები ზვენიაჩინი და კრეშჩატიკი. ქალაქზე გადის რამდენიმე ადგილობრივი და საერთაშორისო საავტომობილო გზატკეცილი და რკინიგზის ხაზი. ზალიშჩიკის ტერიტორია დასახლებული ჩანს უძველესი დროიდან, რადგან აქ აღმოჩენილია გვიანი პალოლითისათვის დამახასიათებელი ტრიპოლისა და ლიპიცკის კულტურების ნაშთები. ქალაქი 1469 წელსა მოხსენიებული, როგორც დობროვლიანის გარეუბანი ზალესიეს სახელით. XVI საუკუნეში ზალეშჩე ეწოდება, ხოლო სახელწოდება ზალიშჩიკი 1578 წლიდან ფიქსირდება. თანამედროვე ქალაქი დაარსდა დაახლოებით 1750 წელს ამავე სახელწოდების სოფლის ადგილზე. აღნიშნული სოფელი დღეს ძველი ზალიშჩიკის შემადგენელი ნაწილია. 1766 წელს ქალაქმა მიიღო მაგდებურგის უფლებები, 1774 წლიდან პოვიატის ქალაქის სტატუსი. 1941 წლის 7 ივლიის ქალაქი გერმანიამ დაიპყრო, ხოლო გაათავისუფლეს 1944 წლის 24 მარტს. ცენტრალური მოედანი ყოფილი სინაგოგა დღეს ელექტროსადგური. ვიკისაწყობში არის გვერდი თემაზე: ზალიშჩიკი Zalischyky in the Encyclopedia of Ukraine Web site of Zalischyky, Ukraine History of Zalishchyky დაარქივებული 2014-02-04 საიტზე Wayback Machine.
ქადინეფენდი

ქადინეფენდი, ასევე ქადინ ეფენდი — ოსმალეთის სულთნის კანონიერი ცოლების სახელწოდება. სულთნს შეეძლო ჰყოლოდა 4 ცოლი, რომელთა თანმიმდევრობა შემდეგნაირი იყო: ბაშ ქადინეფენდი — უფროსი ცოლი იქინჯი ქადინეფენდი — მეორე ცოლი იუჩიუნჯიუ ქადინეფენდი — მესამე ცოლი დიურდიუნჯიუ ქადინეფენდი - მეოთხე ცოლი ↑ Kadın efendiler: 1839-1924, by Harun Açba
რუსეთის მეცნიერებათა აკადემია

რუსეთის მეცნიერებათა აკადემია (რუს. Российская академия наук, РАН) — რუსეთის ფედერაციის უმაღლესი სამეცნიერო ორგანიზაცია, საბუნებისმეტყველო და საზოგადოებრივი მეცნიერებების დარგებში ფუნდამენტური კვლევების წამყვანი ცენტრი ქვეყანაში. დაარსდა როგორც პეტერბურგის მეცნიერებათა აკადემია 1724 წელს, იმპერატორ პეტრე I-ის გადაწყვეტილებით. დაარსებიდანვე ის იყო არაკომერციული სახელმწიფო დაწესებულება, განსხვავებით დასავლეთევროპული მოდელებისგან. 1747 წლიდან მეცნიერებათა და მხატვრობათა საიმპერატორო აკადემიად გადაკეთდა. დღევანდელი სახელი 1917 წელს მიიღო, ხოლო საბჭოთა ხანაში (1924-1991 წწ.) სსრკ მეცნიერებათა აკადემია ეწოდებოდა. რუსული სახელმწიფო მეცნიერებათა აკადემიების სისტემის რეორგანიზაციის ფარგლებში 2013 წლის სექტემბერს რუსეთის მეცნიერებათა აკადემიას შეუერთეს ორი სხვა სახელმწიფო აკადემია — რუსეთის სამედიცინო მეცნიერებათა აკადემია და რუსეთის სოფლის სამეურნეო მეცნიერებათა აკადემია. მათთან ერთად, რუსეთის მეცნიერებათა აკადემიას ჰყავს 1900 ცოცხალი რუსი წევრი (აპრილი 2024). მათ შორის 819 აკადემიკოსი, 1081 წევრი-კორესპონდენტი და ასევე ~440 უცხოელი წევრი. ვიკისაწყობში არის გვერდი თემაზე: რუსეთის მეცნიერებათა აკადემია აკადემიის ოფიციალური საიტი. ↑ რუსეთის ფედერაციის კანონი №253-ФЗ, 2013. დაარქივებულია ორიგინალიდან — 2014-11-07. ციტირების თარიღი: 2016-12-18.
ხაფანგი (რომანი)

ხაფანგი (ფრანგ. L'Assommoir) — ემილ ზოლას რომანი, რომელიც დაიწერა 1877 წელს, პარიზში. იმდროინდელი საზოგადოებიდან, ავტორის მიმართულებით ძლიერი ზეწოლა წამოვიდა, რადგან ზოლამ ზუსტად ასახა მაშინდელი მაღალი წრის ხასიათი. როდესაც ავტორს მოცემული რომანისათვის საჯაროდ ლანძღავდნენ, ზოლა ყოველთვის მშვიდად იყო და ამ სიტყვებს პასუხობდა — „მე თავს არ ვიცავ, მე ჩემივე შედევრი დამიცავს“. რომანის სიუჟეტის მოგვითხრობს ახალგაზრდა, მრეცხავი ქალის, ჟერვეზას ისტორიას, რომელიც იტანჯება ქმრის, ლანტიეს უზნეობით. ის გადაწყვეტს განქორწინებას და ქორწინდება მეორედ, ამჯერად მესახურავე კუპოზე. ჟერვეზას გული სავსეა სიყვარულითა და თავმდაბლობით, მაგრამ ის ცივი ღრუბელი, რომელიც მის თავზე საზოგადოების მაღალი ფენიდან ჩნდება, ხასიათს უცვლის მას. მის ცხოვრებაში იწყება ახალი ეპოქა: მას უწევს ბრძოლა ფსიქოლოგიური ზეწოლის, ჩაგვრისა და სიძულვილის წინააღმდეგ. ხაფანგი (რომანი) (ინგლისური)
ჰოსტინგი

ჰოსტინგი (ინგლ. hosting) — სერვერზე ინფორმაციის განთავსებისათვის კომპიუტერული წარმოების შესახებ მომსახურება. ჩვეულებრივ ჰოსტინგი შედის საიტის მომსახურების პაკეტში როგორც მინიმუმ, იგულისხმება სერვერზე საიტის ფაილების განთავსება. მასში გაშვებულია ფაილების საჭიროებებისათვის აუცილებელი პროგრამული უზრუნველყოფა. როგორც წესი, მომსახურებაში უკვე შედის საფოსტო კორესპონდენციებისათვის წარმოდგენილი ადგილი, მონაცემთა ბაზები, ფაილთა საცავი სპეციალურად გამოყოფილ ფაილ–სერვერზე და ა.შ. შესაბამისი სერვისების ფუნქციონირებისათვის მხარდაჭერა. მონაცემთა ბაზების, ფაილთა განთავსების, ელექტრონული ფოსტის და სხვა ჰოსტინგები შესაძლოა, წარმოდგენილი იყოს, როგორც დამოუკიდებელი მომსახურება ან შედიოდეს კომპლექსურ მომსახურებაში. არსებობს სხვადასხვა ტიპის ჰოსტინგები. მაგ: ვირტუალური ჰოსტინგი გამოყოფილი ვირტუალური სერვერი გამოყოფილი სერვერი კოლოკაცია ვებ–ჰოსტინგი უფასო ჰოსტინგი შინაარსით: ბლოგ–პლატფორმა ვიდეოჰოსტინგი ფაილთა გაზიარების ვიკი–ჰოსტინგი ჰოსტინგი საიტზე Curlie
ნოვგოროდის წმინდა სოფიას საკათედრო ტაძარი

ნოვგოროდის წმინდა სოფიას საკათედრო ტაძარი — მთავარი მართლმადიდებლური საკათედრო ტაძარი დიდ ნოვგოროდში. აგებულია 1045-1050 წლებში. იგი რუსეთის ტერიტორიაზე ყველაზე ძველი ეკლესიაა, რომელიც აგებულია სლავების მიერ. 1045 წელს დიდი მთავარი იაროსლავ ბრძენი და დედოფალი ირინა კიევიდან ნოვგოროდში ჩავიდნენ შვილთან ვლადიმირთან, რათა საფუძველი ჩაეყარათ წმინდა სოფიას ტაძრისათვის. ტაძრის მშენებლობა 1050 წლამდე მიმდინარეობდა. ტაძარი ეპისკოპოსმა ლუკამ სავარაუდოდ 1050 ან 1052 წელს აკურთხა. 1922 წელს სსრკ-ს ხელისუფლების მიერ ეკლესიისათვის ქონების ჩამორთმევის შემდეგ ტაძარი გაძარცვეს. 1929 წელს დაიხურა და შენობაში გაიხსნა ანტირელიგიური მუზეუმი. ფაშისტური გერმანიის ოკუპაციის პერიოდში ტაძარი საკმაოდ დაზიანდა და გაიძარცვა. მეორე მსოფლიო ომის შემდეგ აღადგინეს. 1991 წელს გადაეცა რუსეთის მართლმადიდებელ ეკლესიას, და ამავე წლის 16 აგვისტოს პირადად ალქსი II-მ აკურთხა. Софийский собор\\"Русский город" О деревянной Софии Новгородской\\"Новгород Он-Лайн"
ინფანტი

ინფანტი (ესპ. infante, პორტ. infante, ლათ. infans — ჭაბუკი, ბავშვი) — ესპანეთსა და პორტუგალიაში უფლისწულთა (პრინცების) ტიტული. მეფის ასულს (პრინცესას) ინფანტას (infanta) უწოდებდნენ. XIV საუკუნიდან არაგონის, კასტილიის, ლეონისა და ნავარიის სამეფოებში მხოლოდ ტახტის მემკვიდრეებს ჰქონდათ პრინცისა და პრინცესის ტიტული, ხოლო სამეფოს დანარჩენი ბავშვები ინფანტის ტიტულს ატარებდნენ. ქართული საბჭოთა ენციკლოპედია, ტ. 5, თბ., 1980. — გვ. 182.
ჯესიკა ტენდი

ჯესიკა ტენდი (ინგლ. Jessica Tandy; დ. 7 ივნისი, 1909 — გ. 11 სექტემბერი, 1994) — ბრიტანელ-ამერიკელი თეატრისა და კინოს მსახიობი. 67 წლიანი კარიერის განმავლობაში შეასრულა 100-ზე მეტი როლი თეატრში და 60-ზე მეტი კინოსა და ტელევიზიაში. ვიკისაწყობში არის გვერდი თემაზე: ჯესიკა ტენდი ჯესიკა ტენდი კინოფილმების ინტერნეტ-მონაცემთა ბაზაში
მელანი გრიფითი

მელანი გრიფითი (ინგლ. Melanie Griffith; დ. 9 აგვისტო, 1957, ნიუ-იორკი) — ამერიკელი მსახიობი. არის მსახიობ ტიპი ჰედრენის შვილი და ანტონიო ბანდერასის ყოფილი მეუღლე. ვიკისაწყობში არის გვერდი თემაზე: მელანი გრიფითი მელანი გრიფითი კინოფილმების ინტერნეტ-მონაცემთა ბაზაში მელანი გრიფითი — AllMovie მელანი გრიფითი საიტზე Emmys.com
ჰერცოგი

ჰერცოგი (გერმ. Herzog, ფრანგ. duc, ინგლ. duke, იტალ. duca, ლათ. dux) — ძველ გერმანელებთან ტომის (ლათ. dux) არჩევითი ბელადი. დასავლეთ ევროპაში ადრინდელ შუა საუკუნეებში — ტომის მთავარი. ფეოდალური დაქუცმაცებულობის პირობებში — დიდი ტერიტორიების მფლობელი (სამხედრო ლენურ ეპარქიაში მეორე ადგილზე იყო მეფის შემდეგ). ფეოდალური დაქუცმაცებულობის მოსპობის შემდეგ — ერთ-ერთი მაღალი თავადაზნაურული ტიტული. ქართული საბჭოთა ენციკლოპედია, ტ. 11, თბ., 1987. — გვ. 633.
ნადეჟდა

ნადეჟდა — ძველი სლავური წარმოშობის ქალის სახელი. არის ბერძნული „ელისის“ (ბერძ. Ελπίς), წმინდანის სახელის კალკი. რუსულად აღნიშნავს „იმედს“ და სახელებს შორის დაიმკვიდრა თავი სხვა სიტყვებთან, „Вера“ (ვერა, რწმენა) და „Любовь“ (ლუბოვ, სიყვარული) ერთად. ლეგენდის მიხედვით, იყვნენ წამებული დები: ქარისი ანუ აგათე „სიყვარული“, პისტის „რწმენა“ და ელპის ანუ ელპიდე „იმედი“. მათ დედას ერქვა სოფიო „სიბრძნე“. ეს სახელები (სოფიო, აგათია, პისტი, ელპიდე) უთარგმნელადაც გავრცელდა ქრისტიან ხალხებში, ზოგან კი ითარგმნება კიდეც. ამგვარი თარგმანის ნიმუშია რუსული ვერა „რწმენა“, ლიუბოვ „სიყვარული“, ნადეჟდა „იმედი“, რომლებიც ბოლო საუკუნეებში შემოვიდა ქართულშიც. მართლმადიდებლური ტრადიციით: 14 მარტი 20 მარტი 30 სექტემბერი 21 ოქტომბერი ნადეჟდა ალილუევა ნადეჟდა კრუპსკაია ნადია ალი ნადია ბიორლინი ნადია ლიუტფი ნადინ ბაილერი ნადინ ველასკესი
დანაშაულებები და ცუდი საქციელები

„დანაშაულებები და ცუდი საქციელები“ (ინგლ. Crimes and Misdemeanors) — ვუდი ალენის 1989 წლის ეგზისტენციალური დრამა. ფილმში განხილულია სამყაროში სამართლიანობის არსებობის თემა. ვუდი ალენი — კლიფ შტერნი მია ფეროუ — ჰელი რიდი მარტინ ლანდაუ — ელიოტი ანჯელიკა ჰიუსტონი — დოლორეს პეილი ალან ალდა — ლესტერი „დანაშაულებები და ცუდი საქციელები“ — კინოფილმების ინტერნეტ-მონაცემთა ბაზა (ინგლისური) „დანაშაულებები და ცუდი საქციელები“ — Allmovie-ზე „დანაშაულებები და ცუდი საქციელები“ — Box Office Mojo-ზე „დანაშაულებები და ცუდი საქციელები“ — Rotten Tomatoes
ამერიკის ეკონომიკური ასოციაცია

ამერიკის ეკონომიკური ასოციაცია (აეა, ინგლ. American Economic Association) — მეცნიერ-ეკონომისტების ორგანიზაცია, შექმნილი 1885 წელს ამერიკელი ეკონომისტის რიჩარდ ელის ინიციატივით. ასოციაცია უშვებს მთელ რიგ ჟურნალებს, მათ შორისაა: The American Economic Review, Journal of Economic Literature, Journal of Economic Perspectives და სხვა. ასევე, მხარს უჭერს სხვადასხვა ინტერნეტ-პორტალს. 1965 წლიდან ა.ე.ა ყოველწლიურად ირჩევს საპატიო წევრებს, რომლებსაც შეუძლიათ კანადის მოქალაქეებიც გახდნენ (ასოციაციის პრეზიდენტები და უოკერის მედლის კავალრები აეა-ს საპატიო წევრები ავტომატურად ხდებიან. საპატიო წევრებს შორის არიან: 1965: ედვარდ ჩემბერლინი და ჰაროლდ ჰოტელინგი 1966: აბა ლერნერი 1969: ლუდვიგ ფონ მიზესი 1971: ტიალინგ კუპმანსი 1976: ოსკარ მორგენშტერნი 1979: რონალდ კოუზი 1980: სოლომონ ფაბრიკანტი 1982: ჟერარ დებრიო. 1984: ალბერტ ჰირშმანი 1987: თომას შელინგი 1988: როი რედნერი 1993: ლაიონელ მაკკენზი და ანა შვარცი 1996: რობერტ მანდელი. 1997: გორდონ ტალოკი. 2000: ჯეკ ჰირშლეიფერი და ედმუნდ ფელპსი. 2003: ტირუკოდიკავალ შრინივასანი. 2006: რიჩარდ ისტერლინი 2007: ლოიდ შეპლი, ორლი აშენფელტერი და ოლივერ უილიამსონი. 2008: უოლტერ ერვინ დივერტი, დეილ მორტენსენი, ჩარზ პლოტი. 2009: რონალდ ჯონსი, დაგლას ნორტი, ჯონ პენკაველი. ოფიციალური საიტი ↑ https://web.archive.org/web/20240116104008/https://www.acls.org/acls-member-societies/ ↑ https://www.cossa.org/members/
დონ კარლოსი (ფილიპე II-ის ვაჟი)

დონ კარლოსი ( დ. 8 ივლისი 1545, ვალიადოლიდი — გ. 24 ივლისი 1568, მადრიდი) — ესპანეთის ტახტის მემკვიდრე. ესპანეთის მეფის ფილიპე II-ის და მისი პირველი ცოლის, მარია პორტუგალიელის ვაჟი. დონ კარლოსი დაიბადა ვალიადოლში. დედამისი გარდაიცვალა მისი დაბადებიდან რამდენიმე დღეში. დონ კარლოსი იყო ფილიპე II-ის კანონიერი უფროსი შვილი და ესპანეთის ტახტის მემკვიდრე. ის იყო კუზიანი და გონებრივად ჩამორჩენილი. ვარაუდობენ, რომ ეს იყო ესპანეთისა და პორტუგალიის ჰაბსბურგების სისხლის აღრევის შედეგი. დონ კარლოსის წინაპრები იყვნენ:         ფერდინანდ II არაგონელი   ისაბელ I კასტილიელი                                           ფილიპე I   ხუანა შეშლილი   მარია არაგონელი   მანუელ I                                                                                                                               კარლ V   იზაბელა პორტუგალიელი   ჟუან III   ეკატერინე ავსტრიელი                                           ფილიპე II           მარია პორტუგალიელი                                           დონ კარლოსი Kamen, Henry: Philip of Spain. Yale University Press. 1998. ISBN 978-0-300-07800-8 Marshall, Peter: The Magic Circle of Rudolf II: Alchemy and Astrology in Renaissance Prague. Walker & Company. 2006. ISBN 978-0-8027-1551-7 Parker, Geoffrey: Philip II: Fourth Edition. Open Court. 2002. ISBN 978-0-8126-9519-9 Don Carlos at Mad Monarchs Series
მაქსიმილიან III ავსტრიელი

მაქსიმილიან III ავსტრიელი ( დ. 12 ოქტომბერი, 1558, ვინერ-ნოიშტადტი — გ. 2 ნოემბერი, 1618, ვენა) — წინა ავსტრიის ერცჰერცოგი ჰაბსბურგების დინასტიიდან. საღვთო რომის იმპერატორის, მაქსიმილიან II-ისა და მარია ესპანელის ვაჟი, იმპერატორების, რუდოლფ II-ისა და მათეს უმცროსი ძმა. Ekes J., Maksymilian Habsburg, (w:) Encyklopedia historia Polski, t. 1, Warszawa 1994, s. 409. Podhorodecki L., Sławni hetmani Rzeczypospolitej, Warszawa 1994, s. 132. Sławomir Leśniewski, Człowiek, który upokorzył Habsburgów, Polityka Nr 3 (2637), 19 stycznia 2008, ss. 74-77.
მარია პორტუგალიელი

მარია მანუელა პორტუგალიელი (დ. 15 ოქტომბერი 1527, კოიმბრა — გ. 12 აგვისტო 1545, ვალიადოლიდი) — პორტუგალიის პრინცესა. ესპანეთის მეფე ფილიპე II-ის პირველი ცოლი. მარიას მშობლები იყვნენ პორტუგალიის მეფე ჟუან III და ეკატერინე ავსტრიელი. საქორწილო ცერემონია ფილიპეს და მარიას შორის 1543 წელს შედგა. რადგანაც ისინი ახლო ნათესავები იყვნენ — ფილიპე მარიას ბიძაშვილი იყო — მათ დასაქორწინებლად საჭირო იყო პაპის კურთხევა, რომელიც ყოველგვარი გართულების გარეშე იყო მიღებული. მას შეეძინა ტახტის მემკვიდრე დონ კარლოსი, რომელიც ფიზიკურად და სულიერად იყო დაავადებული, რაც მისი მშობლების ნათესაურ კავშირს უკავშირდებოდა. მარია შვილის დაბადებიდან რამდენიმე დღეში გარდაიცვალა. Kamen, Henry: Philip of Spain. Yale University Press. 1998. ISBN 978-0-300-07800-8.
მარტინ ლანდაუ

მარტინ ლანდაუ (ინგლ. Martin Landau; დ. 20 ივნისი, 1928, ბრუკლინი – გ. 15 ივლისი, 2017) — ამერიკელი კინოსა და ტელევიზიის მსახიობი. მიღებული აქვს ოსკარისა და ოქროს გლობუსის ჯილდოები. ვიკისაწყობში არის გვერდი თემაზე: მარტინ ლანდაუ მარტინ ლანდაუ კინოფილმების ინტერნეტ-მონაცემთა ბაზაში
ალან ალდა

ალან ალდა (ინგლ. Alan Alda; დ. 28 იანვარი, 1936, ნიუ-იორკი) — ამერიკელი მსახიობი, რეჟისორი, სცენარისტი და ავტორი. მიღებული აქვს ოქროს გლობუსის ჯილდო და ემის ექვსი ჯილდო. ვიკისაწყობში არის გვერდი თემაზე: ალან ალდა ალან ალდა — AllMovie ალან ალდა კინოფილმების ინტერნეტ-მონაცემთა ბაზაში